Julen Reketa

Julen Reketa Anton (Bilbo, 1967ko maiatzaren 3a - ) mendigoizale laudioarra da.

 Biografia 
Lehen urteak Ugaon eman eta gero Laudion bizi izan da.

Txikitatik Pirinioak eta Alpeak izan ziren bere helburuak: Aneto, Vinhamala, Pocets, Mont Blanc, Matterhorn, Monte Rosa...

1996tik aurrera Europatik kanporako espedizio batzuetako kidea izan da. Hartutako esperientziarekin mendi-gidari profesionala bihurtu eta horretan ari da lanean egun, Mendiak eta Herriak elkartean.

Euskaltzalea, sarritan euskara eta mendia uztartzen dituzten ekimenetan esku hartu du, kasurako:
Aiaraldeko berbalagun taldeei emandako hitzaldiaHitzaldiaren berri Aiaraldeko berbalagunen blogean. edo hainbeste ikastetxetan burututakoak.

 Espedizioak 
Berarekin gehienetan joan den mendizalea Patxi Goñi irunberriarra da.
 1996: Pamir (Tajikistan); Vorobiev (5691 m), Txetirek (6400 m), Korgenevskaia (7105 m).
 1997: Cordillera Blanca Andeetan; Urus (5495 m), Ishinca (5530 m), TocLlarraju (6034 m), Waskaran (6768 m), Artesonraju (6025 m; hegoaldetik).
 1998: Tian Shan (Kirgizia); Jengish ChokusuOfizialki hala deituta kirgizeraz, errusierazko Pik Pobedy edo Pobeda izenez ere ezaguna da. Uigurreraz Tömür. (iparraldeen dagoen munduko zazpimilakoa da, 7439 m); euskal herritar baten lehen igoera.
 1999: Karakorum (Pakistan); Gasherbrum II (8035 m). Bere lehen zortzimilakoa.
 2001: Himalaia; Imja Tse (6189 m) eta Everest (8850 m).
 2003: Karakorum; Broad Peak (8047 m); ez zuen tontorra lortu eta 7500 m-tan geratu zen. Patxi Goñi eta Alex Txikon lemoarraren laguntzazEspedizioa Berrian. “Nazioarteko bake eta laguntasun espedizioa” izena izan zuen.AEB, Australia, Belgika, Pakistan eta Kanadako kideekin batera burutu zuten.
 2004: Pamir-Alai; Ibn Sina tontorraOfizialki hala deitua Tajikistanen, Avizena zientzialariaren omenez; Kirgizian Lenin Chokusu izena darama, sobietar garaikoa. (7134 m; lortutako altuera: 6500 m).
 2007: Kangchenjunga (8586 m; lortutako altuera: 8100 m). eta Íñigo de Pineda katalana espediziokidea hil egin zen
 2008: Muztagh Ata (Ekialdeko Turkestan); 7546 m, lortutakoa: 7300 m.
 2009: Elbrus (5642 m).
 2009: Kangchenjunga; ezin izan zen tontorrera heldu.Espedizioaren berri Goierriko Hitza agerkarian. Edurne Pasabanen espedizioari laguntza eman zioten.

 Irakurketa 
El recuerdo de Iñigo Pineda nos lleva al Kangchenjunga artikulua, Alberto Zerain, Pyrenaica aldizkaria, 236 zenbakia, 428-433.or.

 Erreferentziak 

 Ikus, gainera 
 Alberto Zerain
 Kangchenjunga
 Gasherbrum II

 Kanpo estekak 
  Mendiak eta Herriak elkarteko giden fitxak, Reketarena barne.
  Euskaldunak Everesten Sustatun.
  Reketaren fitxa Broad Peakerako espedizioan.

Kategoria:Laudioarrak
Kategoria:Euskal Herriko alpinistak